Celorico da Beira

**Celorico da Beira** estas portugala urbeto kun ĉirkaŭ 4 600 loĝantoj, apartenanta al la Distrikto Guarda, en la antaŭa provinco de Beira Alta, kaj nuntempe inkludita en la subregiono *Beiras e Serra da Estrela* de la Centra regiono. 

Ĝi estas la sidejo de la municipo Celorico da Beira, kun 247,22 km² de areo kaj 7 693 loĝantoj (2011), subdividita en 16 fregezioj. La municipa teritorio limas norde kun Trancoso, nordoriente kun Pinhel, sudoriente kun Guarda, sudokcidente kun Gouveia kaj okcidente kun Fornos de Algodres. 

La urbeto estas je 23 km da Guarda, 48 km de Viseu kaj 334 km de Lisbono. Ĝi famas aparte pro la produktado de la populara fromaĝo *Serra da Estrela*. 

## Historio 
La areo jam estis loĝata en prahistoria epoko (dolmeno), en la epoko de kastrumoj (Turduloj) kaj dum la Romia Imperio. De visigotoj kaj islamanoj ne estas tiom da restaĵoj. 

La rivero Mondego markis la historion de la municipo. Pro sia strategia loko, Celorico da Beira profitis el sia defenda karaktero. Plej frua loĝado okazis en epoko de Turduloj (500 a.n.e.). Kelkaj historiistoj sugestas fondon de Celorico da Beira ĉirkaŭ 2000 jaroj a.n.e. fare de Brigo. Kaj romianoj, visigotoj kaj araboj loĝis en la teroj de la municipo. Ĉeeston de romianoj atestis la ekzistado de pecoj de romia vojo. La komplekso de la kastelo montras la strategian gravon de la loko por la defendo kontraŭ la atakoj el Kastilio. Krome, ankaŭ la kasteloj de Linhares da Beira kaj de Celorico helpis en la defenda strategio de la teritorio de la areo. La reĝo D. Afonso la 1-a havigis la unuan  foruon, kiu estis konfirmita de D. Afonso la 2-a en 1217. La kategorion de *vila* (urbeto) kaj la novan foruon havigis D. Manuelo la 1-a en 1512. 

La loĝantaro de la municipo atingis pli ol 16 700 loĝantoj en la 1950-aj jaroj, sed poste malpliiĝis pro elmigrado ĝis ĉirkaŭ 6 000; tio estas, oni perdis multe pli ol duonon.

## Submunicipoj 
Celorico da Beira havas la jenajn fregeziojn:
thumb|maldekstre|230ra|Fregezioj de la municipo Celorico da Beira.

* Açores e Velosa
* Baraçal
* Carrapichana
* Casas do Soeiro
* Celorico (São Pedro e Santa Maria) e Vila Boa do Mondego
* Cortiçô da Serra, Vide Entre Vinhas e Salgueirais
* Forno Telheiro
* Lajeosa do Mondego
* Linhares
* Maçal do Chão
* Mesquitela
* Minhocal
* Prados
* Rapa e Cadafaz
* Ratoeira
* Vale de Azares

## Vidindaĵoj 
* Kastelo de Celorico da Beira
* Preĝejo de Santa Maria
* *Casa do Mundo Rural* de Prados
* Natura Parko de Serra da Estrela, ĉefe en Linhares da Beira
* Pilorioj de Açores kaj de Forno Telheiro 	
* Dolmeno *Arquinha da Moura* en Lajeosa do Mondego 	
* Kastelo, Manuelina Fenestro en Rua do Passadiço, pilorio kaj preĝejo de Nossa Senhora da Assunção de Linhares da Beira 	

## Bildoj

Castelo de Celorico da Beira.JPG|La kastelo super la urbeto.
Castelo de Celorico da Beira - Torreão.jpg|Ĉefturo de la kastelo.
Igreja de Santa Maria094.jpg|La preĝejo.
Pelourinho de Forno Telheiro.jpg|Pilorio de Forno Telheiro.
Castelo Linhares 1.jpg|Ĉefturo de la kastelo de Linhares.
Linhares da Beira - Portugal (106708320).jpg|Linhares da Beira.
Linhares da Beira - Portugal (138129082).jpg|Linhares da Beira.
Linhares da Beira4.jpg|Linhares da Beira.

## Vidu ankaŭ 
* Celorico da Beira (stacidomo)
* Baraçal (stacidomo)

## Referencoj 
## Eksteraj ligiloj 
* Município de Celorico da Beira en CMCB (on-line)
* Junta de Freguesia de Santa Maria — Celorico da Beira  en JFSM (on-line)
* Birdobservado en Celorico da Beira
* GeObserver

* 


Kategorio:Urbetoj de Portugalio
Kategorio:Distrikto Guarda